****

**V I L J A N D I L I N N**

**LINNAVALITSUS**

**KORRALDUS**

21. veebruar 2022 nr 102

Kinnistu Tartu tn 29 detailplaneeringu algatamine

Viljandi linnas asuva kinnistu Tartu tn 29 detailplaneeringu algatamiseks esitas 19.11.2021 taotluse huvitatud isik Hardi Sander Luik. Taotleja soovib püstitada Tartu tn 29 krundile garaaž-abihoone, mis töötaks ühtlasi ka pinnast toetava tugimüürina.

Kinnistu Tartu tn 29 asub Viljandi vanalinna muinsuskaitseala kaitsevööndi ja vanalinna muinsuskaitseala piiril, seetõttu tekkis vajadus küsida Muinsuskaitseameti arvamust detailplaneeringu algatamise taotluse juurde lisatud kavandatava garaaž-abihoone eskiisile.

17.01.2022 laekus Muinsuskaitseameti kiri nr 5.1-17.5/54-1, milles Muinsuskaitseamet otsustas, et enne kinnistu Tartu tn 29 detailplaneeringu algatamist tuleb koostada detailplaneeringu muinsuskaitse eritingimused.

09.02.2022 laekusid Muinsuskaitseameti poolt 02.02.2022 kooskõlastatud „Viljandis kinnistu Tartu tn 29 (kü 89712:001:0580) detailplaneeringu muinsuskaitse eritingimused“, mis võimaldavad kinnistu Tartu tn 29 detailplaneeringu algatada.

Kavandatav tegevus ei kuulu Keskkonnamõju hindamise ja keskkonnajuhtimissüsteemi seaduse §6 lõigetes 1 ja 2 ning Vabariigi Valitsuse 29.08.2005 nr 224 määruses „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ §13 nimetatud tegevuste hulka. Keskkonnamõju hindamise vajalikkuse eelhinnang pole vajalik.

Taotleja nõustus sõlmima Viljandi Linnavalitsusega planeerimisseaduse § 130 lg 1 kohase halduslepingu planeeringu koostamise või planeeringu koostamise tellimise üle võtmiseks. Haldusleping on Hardi Sander Luige poolt allkirjastatud 09.02.2022.

Kohaliku omavalitsuse korralduse seaduse § 6 lõike 1, planeerimisseaduse § l25 lõike 1 punkti 1 ja detailplaneeringu koostamisest huvitatud isiku avalduse alusel:

1. Algatada kinnistu Tartu tn 29 (katastritunnus 89712:001:0580, pindala 1128 m², sihtotstarve elamumaa 100%, kinnistusregistriosa nr 1958439) detailplaneering. Planeeringuala ulatus on määratud skeemil lisas 1.

2. Korralduse punktis 1 nimetatud detailplaneeringu koostamise vajadus tuleneb huvitatud isiku soovist püstitada Tartu tn 29 krundile garaaž-abihoone, mis töötaks ühtlasi ka pinnast toetava tugimüürina.

3. Lähteseisukohad detailplaneeringu koostamiseks:

3.1. Detailplaneeringuga tuleb lahendada planeerimisseaduse §-s 126 sätestatud asjakohased ülesanded.

3.2. Detailplaneering koostada aktuaalsele geodeetilisele alusele, mis vastab majandus- ja taristuministri 14.04.2016 määrusele nr 34 „Topo-geodeetilisele uuringule ja teostusmõõdistamisele esitatavad nõuded“.

3.3. Uus garaaž-abihoone planeerida arvestades Viljandis kinnistu Tartu tn 29 (kü 89712:001:0580) detailplaneeringu muinsuskaitse eritingimusi.

3.4. Planeeringu koostamisel arvestada piirkonna miljöölist eripära, krundil paiknevat traditsioonilises võtmes rekonstrueeritud elamut ning Tartu tänava olemasolevate naaberhoonetega (Tartu tn 27 ja Tartu tn 31) väljakujunenud ehitusjoont.

3.5. Parkimine lahendada oma krundi piirides. Tagada vähemalt kaks parkimiskohta krundil. Parkimiskohaks lugeda ka kohti garaažis ja varjualuse all.

3.6. Detailplaneering koostada ja vormistada vastavalt riigihalduse ministri 17.10.2019 määrusele nr 50 „Planeeringu vormistamisele ja ülesehitusele esitatavad nõuded“.

4. Käesoleva korraldusega mittenõustumisel võib esitada 30 päeva jooksul korralduse teatavakstegemisest arvates:

1) vaide Viljandi Linnavalitsusele aadressil viljandi@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

5. Korraldus jõustub teatavakstegemisest.

(allkirjastatud digitaalselt)

Madis Timpson (allkirjastatud digitaalselt)

linnapea Marko Kotsar

õigusteenistuse juht

linnasekretäri ülesannetes